
27.04.2022. a nr ……………...
Koha-aadressi määramine

(Vestervalli tn 15a)

1. Asjaolud ja menetluse käik
Ruumiandmete seaduse § 48 lõike 1 kohaselt peab koha-aadress tagama objekti leidmise geograafilises ruumis ning olema kooskõlas keskkonnaministri 16.06.2021. a määruse nr 32 "Aadressiandmete süsteem" nõuetega.
Ruumiandmete seaduse § 57 lõike 1 punkti 2 kohaselt peab koha-aadressi muutma, kui kehtestatud koha-aadress ei ole vastavuses õigusaktides sätestatud nõuetega.
Lähtudes sellest viib Narva Linnavalitsus läbi linna halduspiirides asuvate koha-aadresside korrastamiseks aadressitoimingud.
Narva Linnavalitsuse 14.01.1999. a korraldusega nr 90-k määrati alajaamale aadress Hariduse tn 15a.
Maa-amet on teinud 26.05.2021. a Aadressiandmete menetlusrakendusse veateate, et koha-aadress Hariduse tn 15a (51101:002:0063) vajab ebaloogilise numeratsiooni tõttu korrastamist. 
Et Hariduse tn 15a maaüksusele on juurdepääs Vestervalli tänavalt, siis määratakse katastritunnusega 51101:002:0063 maaüksusele aadress Narva linn, Vestervalli tn 15a (asendiplaan lisatud), mis vastab ruumiandmete seaduse nõuetele. Maaüksuse aadressi muutmisel on lähtutud juurdepääsetavast liikluspinnast.
28.07.2021. a saadeti kõnesoleva kinnistu omanikule e-posti teel äriühingu äriregistrisse kantud elektronposti aadressile vkgev@vkg.ee arvamuse või vastuväidete esitamise eesmärgil vastavasisuline kiri, millele saadeti 22.03.2022 vastus, et ollakse koha-aadressi määramisega nõus.

2. Õiguslikud alused
2.1
Ruumiandmete seaduse § 54 lõike 1 kohaselt on koha-aadressi määrajaks linna- või vallavalitsus ja § 55 lõike 1 kohaselt teeb aadressitoimingud ning asjakohased otsused koha-aadressi määraja omal algatusel;
2.2
Vastavalt Haldusmenetluse seaduse § 68 lõikele 2 otsustab haldusakti kehtetuks tunnistamise haldusorgan, kelle pädevuses oleks haldusakti andmine kehtetuks tunnistamise ajal.
3. Otsus
Määrata katastritunnusega 51101:002:0063 maaüksusele koha-aadress Narva linn, Vestervalli tn 15a.
4. Rakendussätted
4.1
Tunnistada kehtetuks Narva Linnavalitsuse 14.01.1999. a korraldus nr 90-k „Postiaadressi omistamine“;
4.2
Narva Linnavalitsuse Arhitektuuri- ja Linnaplaneerimise Ametil teha korraldus teatavaks maaüksuse omanikule;
4.3
Korraldus jõustub teatavakstegemisest;

4.4
Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebus Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

